**Referat fra Generalforsamling i Bylauget 5/5 2018**

Fremmødte: Christian, Bjørn, Nana, Ivan, og ca. 25 Vridsløsemagle –og Solagerbeboere.

Bilagskontrollant Minna

Fraværende: Andreas, Solveig.

Agenda:

1. Valg af dirigent og referent
2. Oldermandens beretning
3. Fremlæggelse af regnskab og budget
4. Indkomne forslag
5. Forslag til aktivitetsplan
6. Fastsættelse af kontingent
7. Valg af bestyrelsesmedlemmer og suppleanter
8. Valg af bilagskontrollant og suppleant
9. Evt.

**Ad 1:**

Referent: Nana

Dirigent: Niels Bentzen

**Ad 2:**

**Oldermandens beretning 5/5-2018**

Året i bylaugets bestyrelse startede med generalforsamling 5/5-2017 med valg til bestyrelsen som efter konstituering kom til at bestå af:

**Oldermand** Christian Thomsen

**Kassemester** Bjørn Hallberg

Solveig Sturlaugsdottir

Kristoffer Støvring

Nana Himmelstrup

**Bilagskontrollant** Berit Raahede og suppleant Minna Lauersen

Samt suppleanter til bestyrelsen:

Lasse Goericke

Ivan Stauning

Jeg vil i det følgende kort kigge tilbage på bylaugts aktiviteter gennem året.

**Sengeløse Byfest** 11. juni hvor Bylauget havde to boder – en med boldkast og en med candyfloss. Deltagelse i byfesten gav Bylauget en omsætning på godt 7.500 kr. Stor tak til Nana for koordinering af arrangementet fra Vridsløsemagles side – samt alle andre hjælpere.

Årets største begivenhed var 13 juni da det blev besluttet i Regionsrådet at Vridsløsemagle ikke skulle være en del af råstofplanen – og der dermed ikke skal være en **grusgrav** ved Vridsløsemagle. Der er meget at sige om den sag men vil kun fremhæve to ting:

1. Tak til alle for opbakning til sagen
2. Regionen skal ikke fucke med vores grundvand eller beboerne i Vridsløsemagle😊

**Byvandring** 18. juni ved Else Trier fra HTK som fortale om byens og områdets historie for de ca. 20 deltagere.

**Sankt Hans aften** 23. juni. I år havde vi fået vores borgmester Michal Ziegler til at holde årets båltale. Aftenen startede på Forten med børnebål og snobrød hvorefter alle gik i fakkeltog op til Pilenborgstykket. Her var der levende musik ved Larsens Lade hvor det blev fejret der ikke kom en grusgrav.

Bestyrelsen har fastholdt arbejdet med at få kommunen til at prioritere etablering af **cykel- gangsti** op af bakken mod Kroppedal på Ole Rømersvej. Dette arbejde er foregået i fortsat samarbejde med Bylaugsforum, som er en sammenslutning af landsby bylaugene i Høje-Taastrup kommune. Det er nu besluttet at lave en 2-1 vej gennem byen samt en grussti på det øverste stykke langs Ole Rømers Vej fra Kroppedal Alle til hvor skrænten begynder. Arbejdet begynder til sommer.

**Halloween** med græskarskæring og hjemmelavet græskarsuppe ved Laugshuset blev afholdt 29. oktober, hvor der blev lavet flotte græskarhoveder.

Den 10. november blev der afholdt **vinsmagning** ved Taastrup vinhandel. Her blev ca. 20 borgere i Vridsløsemagle udsat for forskellige vine – til stor fornøjelse.

**Fastelavn** d. 11. februar blev afholdt med ca. 50 deltagere og der var mange flotte udklædninger af både børn og voksne.

I april blev der igen i år afholdt **Ren by dag** i samarbejde med Høje-Taastrup Miljø- og Energicenter samt Danmarks Naturfredningsforening, hvor **16** frivillige fra byen hjalp til med at samle affald langs vejene i Vridsløsemagle. Stor tak for hjælpen til de frivillige som hjalp til som indsamlede ca. 80 kg affald.

**Solager B** har besluttet efter et år på prøve at fortsætte som medlemmer af bylauget. Det er vi glade for.

Bylauget har sammen med Solager B søgt Trygfonden om en hjertestarter til opsætning ved Laugshuset.

Så når jeg kigger tilbage på året der er gået er det især afgørelsen på grusgraven der stikker ud. Det har dog også været en fornøjelse og være med i de ”popup” arrangementer med grill der har været her ved forten. Lad os endelig fortsætte dette fremadrettet. Bylauget stiller grill og kul til rådighed.

Jeg kan igen i år glæde mig over tilslutningen fra byens borgere til de arrangementer som bylauget står for. Jeg ser det som et meget positivt element ved landsbylivet, at vi har sociale arrangementer hvor både børn og voksne kan komme hinanden ved. Det er jeg er sikker på er et stort aktiv for byen. Dette er jeg overbevist om er med til at gøre Vridsløsemagle til et endnu mere attraktivt sted at bo for os alle.

Alt dette kommer dog ikke af sig selv og jeg vil takke bestyrelsen og ikke mindst suppleanterne for det store stykke arbejde som er blevet lagt for dagen, med at få arrangementerne op at stå.

En speciel stor tak til Bjørn som har lagt et stort arbejde med at styre regnskabet i et år med stor aktivitet pga. Grusgrav sagen – tak for det Bjørn.

Det har igen i år været en stor fornøjelse for mig at være med i bylauget.

**Ad 3:**

Fremlæggelse af regnskab og budget: Godkendelse af regnskab. Bjørn gennemgik årets regnskab, og kommenterede kommentarer fra de fremmødte. Regnskabet blev godkendt.

**Ad 4:**

Indkomne forslag: Ingen

**Ad 5:** Forslag til aktivitetsplan:

Faste arrangementer

•Sengeløse byfest - 2. juni

•Sankt Hans fest - 23. juni

•Halloween - 4. nov

•Fastelavn - 3. marts

◦Drøftelse om at gøre det indendørs, eventuelt hos Havelandgård eller Andreas/Vibe

•Ren by - april

•Generalforsamling - 5. maj

Andet

•Fællesspisning

◦løbende pop-ups i løbet af sommeren

◦et planlagt arrangement i vinteren hos Andreas og Vibe

•Vandring - aug-sep

◦Forslag om vandring til vikingslandsby

◦Andreas er tovholder indtil videre

•Smagning - okt

◦Christian tovholder og afholdes hos ham

◦Hedvin er tema

•Arbejdsdag - aug-sep

◦Der mangler at blive malet vinduesrammer og gavle

•VM turnering (Vridsløsemagle mesterskaberne) - aug

◦sportsdag med grill bagefter

◦Indvielse af legetøj til forten - kasse til legetøj skal købes, som skal stå der hvor det bruges ved pegulaen

**Ad 6:**

Fastsættelse af kontingent: Kontingentet blev fastsat til 200 kr. pr. husstand

**Ad 7 og 8:**

Valg til Bestyrelse.

Den nye bestyrelse ser sådan ud:

Medlem-Christian (Oldermand efter konstituerende bestyrelsesmøde)

Medlem- Bjørn (Kasser efter konstituerende bestyrelsesmøde)

Medlem\_-Søren

Medlem- Nana

Medlem- Solveig

Suppleant-Ivan

Suppleant-Andreas

Bilagskontrollant-Minna

Bilagskontrollantsuppleant-Hannah

**Ad 9:**

Eventuelt:

1. En legetøjskasse med bolde, sandlegetøj og andet.
2. At bylauget skal bruge af de penge der er i banken.

Mødet blev hævet kl 1245 og gik over til den mere uformelle del.